অনলাইনে অশালীন মন্তব্যের অভিযোগ। এক তথ্যপ্রযুক্তি কর্মীকে গ্রেফতার করল পুলিস। আমেরিকাবাসী তরুণীর বাবার অভিযোগের ভিত্তিতে অবিনাশ চতুর্বেদীকে গ্রেফতার করে নিউটাউন থানা।
 ওয়েব ডেস্ক : অনলাইনে অশালীন মন্তব্যের অভিযোগ। এক তথ্যপ্রযুক্তি কর্মীকে গ্রেফতার করল পুলিস। আমেরিকাবাসী তরুণীর বাবার অভিযোগের ভিত্তিতে অবিনাশ চতুর্বেদীকে গ্রেফতার করে নিউটাউন থানা। পুলিস সূত্রে খবর, উচ্চশিক্ষার জন্য এই মুহূর্তে আমেরিকায় রয়েছেন অভিযোগকারী তরুণী। অভিযোগ, বেশকয়েকমাস ধরেই ই-মেলে বারবার তরুণীকে  উত্যক্ত করত অবিনাশ চতুর্বেদী। দিনের পর দিন অনলাইনে তাঁকে অশালীন মন্তব্য করত সে। এমনকি একাধিকবার তরুণীকে কুপ্রস্তাবও দেওয়া হয়। পরিবারকে বিষয়টি জানান তিনি। ঘটনা জানার পর নিউটাউন থানায় অভিযোগ দায়ের করেন তরুণীর বাবা। সেই অভিযোগের ভিত্তিতেই নিউটাউনের তথ্যপ্রযুক্তি কর্মীকে গ্রেফতার করে পুলিস। পুলিসের প্রাথমিক অনুমান, পূর্ব পরিচয়ের সূত্র ধরে মেল আইডি পেয়েছিল ওই যুবক। তবে সমস্ত  বিষয়টি খতিয়ে দেখছে পুলিস।